
REFERAT DE APROBARE A PROIECTULUI DE HOTĂRÂRE
Sectiunea 1 
Titlul proiectului de hotărâre
Proiect de hotărâre 
privind mandatarea reprezentanților Municipiului Timișoara în Adunarea Generală a Acționarilor Companiei Locale de Termoficare COLTERM S.A. Timișoara pentru aprobarea majorării de capital social la Societatea EnergyProd Sunny S.R.L.


Sectiunea a 2 - a 
Motivul emiterii proiectului de hotărâre

Având în vedere adresele Companiei Locale de Termoficare COLTERM S.A. Timișoara înregistrate cu nr. SC2022-023262/21.09.2022, nr. SC2022-20321/12.08.2022 și SC2022-018809/27.07.2022 referitoare la solicitarea majorării de capital social al Societății EnergyProd Sunny S.R.L., de la 200 lei la 250.000 lei, și la posibilitatea de cofinanțare pentru Societatea EnergyProd Sunny S.R.L., precizăm că Municipiul Timișoara sprijină dezvoltarea capacităților convenționale și regenerabile de producție a energiei termice și electrice prin atragere de finanțare externă nerambursabilă.
Implicarea municipiului în astfel de proiecte se realizează pe baza analizei studiilor de fezabilitate, a planurilor de afaceri și a tuturor documentelor din care să rezulte oportunitatea participării municipiului în finanțarea proiectelor de acest gen.
Mandatarea reprezentanților Municipiului Timișoara în Adunarea Generală a Acționarilor Companiei Locale de Termoficare COLTERM S.A.  pentru majorarea capitalului social al Societății EnergyProd Sunny S.R.L. se poate efectua sub rezerva ca această operațiune să se realizeze prin aport din surse proprii ale COLTERM S.A., și totodată să nu afecteze activitatea curentă de prestare a serviciului public de alimentare cu energie termică.
Potrivit art. 2, alin. (2) din Hotărârea Consiliului Local al Municipiului Timișoara nr. 444/23.11/2021 privind numirea reprezentanților Municipiului Timișoara în Adunarea Generală a Acționarilor la întreprinderile publice la care este acționar unic, majoritar sau la care deține controlul hotărârile adunării generale ale acționarilor vor fi precedate de hotărâri ale consiliului local prin care se acordă mandat pentru exprimarea poziției acționarului cu privire la punctele de pe ordinea de zi ce urmează a fi aprobate de adunarea generală a acționarilor.
Având în vedere art. 121 din Legea nr. 31/1990 privind societățile, republicată, acționarii reprezentând întreg capitalul social vor putea, dacă nici unul dintre ei nu se opune, să țină o adunare generală și să ia orice hotărâre de competența adunării, fără respectarea formalităților cerute pentru convocarea ei.
Având în vedere prevederile art. 125 din Legea nr. 31/1990 privind societățile, republicată, cu modificările și completările ulterioare, acționarii pot participa și vota în adunarea generală prin reprezentare, în baza unei împuterniciri acordate pentru respectiva adunare generală.
În temeiul art. 129 alin. (2) lit. a)  din Ordonanța de Urgență a Guvernului nr. 57/2019 privind Codul administrativ, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.
Potrivit prevederilor art. 129 alin (3) lit. d) din Ordonanța de Urgență a Guvernului nr. 57/2019 privind Codul administrativ, consiliul local exercită, în numele unităţii administrativ-teritoriale, toate drepturile şi obligaţiile corespunzătoare participaţiilor deţinute la societăţi sau regii autonome, în condiţiile legii.
Conchizând, apreciem că este oportună iniţierea unui proiect de hotărâre privind mandatarea reprezentanților Municipiului Timișoara în Adunarea Generală a Acționarilor Companiei Locale de Termoficare COLTERM S.A. Timișoara pentru aprobarea majorării de capital social la Societatea EnergyProd Sunny S.R.L.



       	Primar,							          Director Economic,
        Dominic Fritz							            Steliana Stanciu

